b'\n_START_ARTICLE_\nWolbachia\n_START_SECTION_\nBiolo\xc5\xa1ki nadzor\n_START_PARAGRAPH_\nPotekajo poskusi, da bi z bakterijami rodu Wolbachia oku\xc5\xbeili populacijo komarjev, ki prena\xc5\xa1ajo virus mrzlice denga, zaradi \xc4\x8desar postanejo komarji proti virusu delno odporni. _NEWLINE_Potekajo tudi poskusi zajezitve \xc5\xa1irjenja virusa Zika s pomo\xc4\x8djo komarjev, namerno oku\xc5\xbeenih z ustrezno vrsto Wolbachie. \xc5\xa0tudija iz leta 2016 je namre\xc4\x8d pokazala, da Wolbachia lahko pomaga pri omejitvi \xc5\xa1irjenja virusa v Braziliji._NEWLINE_Oktobra 2016 so objavili podatek, da sta vladi Kolumbije in Brazilije namenili 18 milijonov ameri\xc5\xa1kih dolarjev za \xc5\xa1irjenje oku\xc5\xbeenih komarjev, ki naj bi prepre\xc4\x8dili \xc5\xa1irjenje virusov Zika in mrzlice denge. Akcija naj bi se za\xc4\x8dela izvajati v za\xc4\x8detku leta 2017._NEWLINE_Julija 2017 je Googlovo podjetje Verily objavilo novico, da bo za prepre\xc4\x8devanje \xc5\xa1irjenja virusa Zika v Kalifornijo, v naravo izpustilo okoli 20 milijonov komarjev, oku\xc5\xbeenih z Wolbachio.'